30.12.2022.
HR
Službeni list Europske unije
C 498/49
...i istinsko partnerstvo povjerenja s regijama i teritorijalnim zajednicama...
47. konstatira određenu centralizaciju kohezijske politike za razdoblje 2021.–2027. i ugrožavanje načela partnerstva i uloge regionalnih vlasti u utvrđivanju potreba za ulaganjima u operativne programe; 48.
pozdravlja namjeru da se ojača višerazinsko upravljanje i načelo partnerstva, najavljenu u izvješću o koheziji;
49. podržava nedavno pokrenutu inicijativu za europsku zajednicu prakse za partnerstvo za razdoblje 2021.–2027., koja bi trebala znatno poboljšati Europski kodeks ponašanja za partnerstvo; 50. naglašava jedinstveni pristup kohezijske politike, čiji se operativni programi europskih strukturnih i investicijskih fondova temelje na analizi lokalnih potreba i slijede potpuno participativan i demokratski postupak, za razliku od nacionalnih planova oporavka, koji se oslanjaju na Mehanizam za oporavak i otpornost i uglavnom su osmišljavani bez pomoći regija; 51. stoga poziva Komisiju da poveća ulogu regija u upravljanju strukturnim i investicijskim fondovima i ojača zakonodavne odredbe povezane s partnerstvom, posebice s obzirom na razdoblje nakon 2027. godine; Kohezijska politika kao sredstvo promjene trenda demografskog pada u područjima u unutrašnjim, ruralnim i planinskim područjima 52. izražava zabrinutost zbog sve starijeg stanovništva, pada stope nataliteta i depopulacije područja u unutrašnjosti, naročito ruralnih i planinskih; 53. napominje da gospodarski i socijalni poremećaji, od kojih su najrecentniji uzrokovani pandemijom bolesti COVID-19 i sukobom u Ukrajini, utječu na izglede mladih za budućnost; 54. naglašava važnost definiranja demografske strategije EU-a, posebno uzimajući u obzir mogućnosti koje nude zakoniti migracijski tokovi unutar Unije, i istodobnog jačanja koordinacije u pogledu nezakonite imigracije i pružanja potpore i zaštite izbjeglicama; Posebna pažnja posvećena regijama s trajnim geografskim poteškoćama 55. izražava žaljenje zbog toga što se izvješće o koheziji tek površno osvrće na izazove s kojima se suočavaju regije s trajnim geografskim poteškoćama i najudaljenije regije; 56. poziva na to da se u svim planiranim reformama koje se tiču budućnosti kohezijske politike posebna pažnja posveti regijama s trajnim geografskim poteškoćama, kako su definirane u članku 174.
UFEU-a, posebno otočnim, rijetko naseljenim, prekograničnim, planinskim i najudaljenijim regijama; 57. naglašava važan posao koji je obavio Europski parlament u vezi s pitanjem kohezije otoka i prepoznaje važnost pakta za europske otoke; 58. pozdravlja činjenicu da se u izvješću o koheziji priznaje da demografska tranzicija u ruralnim područjima može imati negativne posljedice po koheziju u Europi; stoga poziva Europsku komisiju da ubuduće pojača financiranje i instrumente kohezijske politike i strateških planova ZPP-a, pogotovo putem minimalnih pragova, uzimajući u obzir udio ruralnog stanovništva i površine ruralnih područja u cijelom EU-u, za područja iz članka 174., te suradnju između urbanih i ruralnih regija, koje sve imaju usporedne i komplementarne prednosti za skladan teritorijalni razvoj; 59. istodobno ističe pozitivnu ulogu velegradskih područja, koja raspodjelom bogatstva i koristi na određenom području osiguravaju kohezivni razvoj, a uspostavljaju i učinkovitije veze između urbanih i ruralnih područja.
Ponavlja da da se iz BDP-a po glavi stanovnika ne može u potpunosti iščitati razina njihovog razvoja i preporučuje da se uz pomoć indeksa socijalnog razvoja utvrde najpreči izazovi metropolskih regija, čije se svladavanje treba financirati sredstvima kohezijske politike (2);
(2)
Mišljenje Europskog odbora regija – Izazovi metropolskih regija i njihov položaj u budućoj kohezijskoj politici nakon 2020.
(SL C 79, 10.3.2020., str. 8.).